
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra propunerii pentru modificarea şi completarea Legii nr.265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului, trimisă Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic spre dezbatere în fond, cu adresa nr. Plx.61 din 16 februarie 2015.

În raport cu obiectul şi conţinutul reglementării, propunerea legislativă face parte din categoria legilor ordinare.
                 PREŞEDINTE,                                                 PREŞEDINTE,

                Nini SĂPUNARU                                    Carmen Ileana MOLDOVAN                                         

RAPORT COMUN
asupra propunerii legislative pentru modificarea şi completarea Legii nr.265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate spre dezbatere în fond cu propunerea legislativă pentru modificarea şi completarea Legii nr.265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului, transmisă cu adresa nr. Pl.x 61 din 16 februarie 2015 şi înregistrată cu nr.4c-4/58/17.02.2015, respectiv cu nr. 4c- 27/14/17.02.2015.

Senatul, în calitate de primă Cameră sesizată, a respins propunerea legislativă în şedinţa din 12 februarie 2015.

La întocmirea prezentului raport comun, comisiile au avut în vedere:

•    avizul favorabil al Consiliului Legislativ (nr.723/23.06.2014);

•    punctul de vedere negativ al Guvernului (nr.2177/31.10.2014);
•   avizul negativ al Comisiei pentru administraţie publică şi amenajarea teritoriului (nr.4c-6/46/31.03.2015).
Propunerea legislativă are ca obiect completarea art. 10 din Ordonanţa de urgenţă a Guvernului nr.195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, cu două noi alineate, alin.(5) şi alin.(6) vizând, în principal, următoarele:
•
introducerea unei interdicţii referitoare la „înstrăinarea siturilor contaminate istoric/actual către persoanele fizice sau juridice care nu fac dovada constituirii garanţiilor financiare şi/sau a mijloacelor necesare îndeplinirii tuturor obligaţiilor de reconstrucţie ecologică a respectivelor situri"
•
introducerea în sarcina titularilor de activităţi cu posibil impact semnificativ asupra mediului a obligaţiei de „a solicita şi obţine avizul de mediu pentru stabilirea obligaţiilor de mediu în cazul în care urmează să deruleze sau să fie supuşi unei proceduri de: vânzare a pachetului majoritar de acţiuni, vânzare de active, fuziune, divizare, concesionare sau în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii".

În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au examinat propunerea legislativă sus-menţionat în şedinţe separate.
Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 17 martie 2015.
La lucrările Comisiei pentru agricultură au fost prezenţi 33 deputaţi, din totalul de 37 membri ai Comisiei.

Membrii Comisiei pentru mediu şi echilibru ecologic au examinat propunerea legislativă în şedinţa din 20 octombrie 2015.
Din numărul total de 20 membri ai Comisiei pentru mediu şi echilibru ecologic au participat la dezbateri 19 deputaţi.

La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Anne-Rose-Marie-Jugănaru, secretar de stat în cadrul Ministerului Mediului, Apelor şi Pădurilor.
În urma examinării propunerii legislative şi a punctelor de vedere transmise de Consiliul Legislativ, Guvern şi comisia avizatoare, membrii celor două comisii au hotărât, cu majoritate de voturi (1 abţinere), să propună Plenului Camerei Deputaţilor respingerea propunerii legislative pentru modificarea şi completarea Legii nr.265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului, deoarece există cadrul legal special care reglementează răspunderea de mediu cu referire la prevenirea şi repararea prejudiciului asupra mediului cât şi prevederi referitoare la stabilirea obligaţiilor de mediu pentru titularii de activităţi, în cazul în care sunt supuşi unei proceduri de vânzare a pachetului majoritar de acţiuni, vânzare de active, fuziune, divizare, concesionare sau în alte activităţi care implică schimbare titularului activităţii.
Conform dispoziţiilor art.75 din Constituţia României, republicată şi ale art.92 alin.(9) pct.l din Regulamentul Camerei Deputaţilor, republicat, Camera Deputaţilor este Cameră decizională.

În raport de obiectul şi conţinutul reglementării propunerea legislativă face parte din categoria legilor ordinare.
	PREŞEDINTE,

Nini SĂPUNARU  
	PREŞEDINTE

 Carmen Ileana MOLDOVAN                                  

Costel ȘOPTICĂ
	SECRETAR,

Vasile Daniel SUCIU

